Hasina Jalal

Si Hasina Jalal ay isang tagapagtaguyod nang mga karapatan ng kababaihan sa Afghanistan. Noong 2014, siya ay pinarangalan ng N-Peace Award .

 Talambuhay 
Si Hasina Jalal ay nagtapos ng Ekonomiks at Agham Pampulitika sa Jamia Millia Islamia University sa India.  Mayroon siyang Master of Business Administration  sa American University of Afghanistan at nagpatuloy sa kanyang pag-aaral sa Women and Gender Studies sa University of Northern Iowa bilang isang iskolar ng Fulbright.  Si Jalal ay kaisa sa pagtatatag at pamamahala ng ilang mga organisasyong di-pampamahalaan kabilang ang Afghanistan Women Empowerment and Capacity Building Center noong 2011, ang South Asian Woman Alliance on Women's Economic, Social, and Cultural Rights, ang National Association of Afghanistan Civil Society (NAACS ), at ang South Asian Women's Coalition for Cooperation in 2019..

Si Hasina Jalal ay tumanggap ng maraming mga pang-rehiyon at internasyonal na parangal at karangalan. Ang Asian Rural Women Coalitions (ARWC) ay kinilala ang kanyang pagsisikap sa parangal na Honoring 100 Asian Women noong 2012. Noong 2014, si Jalal ay inihalal ng publiko upang matanggap ang N-Peace Award mula sa UNDP Asia Pacific Office at ang UN Secretary General's Special Advisor on the University for Peace upang kilalanin ang kanyang laban para sa pagkakapantay-pantay ng kasarian, karapatang pantao, demokrasya, at kapayapaan sa Afghanistan.  Noong 2016, nakamit niya ang Global Women Leadership award.   Noong 2017 iginawad sa kanya ng World Human Rights Congress ang World Super Achiever Award.  Noong 2020, natanggap niya ang Iconic Women Creating a Better World for All award ng Women’s Economic Forum at nahalal din sa pamamagitan ng boto ng publiko para sa 50 Most Influential Afghan Women award. Si Hasina Jalal ay matatas sa salitang Persian, Pashto, Ingles, Turkish, at Hindi o Urdu. Nagsilbi siya sa gobyerno ng Afghanistan at  tagapagturo ng ekonomiya sa maraming pamantasan na nakabase sa Kabul. Nagtrabaho siya bilang Policy Advisor, Ministro at Acting Director ng Program Design and Donor Coordination Directorate at the Ministry of Mines and Petroleum.  Pinamunuan din niya ang isang pangkat ng mga mananaliksik sa Administratibong Opisina ng Pangulo ng Afghanistan. She also led a team of researchers in the Administrative Office of the President of Afghanistan. 

 Mga Sanggunian 

Kategorya:Nabubuhay na mga tao
Kategorya:Mga babaeng aktibista sa Afghanistan